Document ID: 31992R1776

Uredba Komisije (EGS) št. 1776/92
z dne 30. junija 1992
o skladiščenju proizvodov iz žit in riža v carinskih skladiščih pred izvozom
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 674/92 [2], in zlasti člena 16(6) Uredbe,
ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Uredbo (EGS) št. 674/92, in zlasti člena 17 Uredbe,
ob upoštevanju Uredbe Sveta (EGS) št. 2503/88 z dne 25. julija 1988 o carinskih skladiščih [4], in zlasti člena 18 Uredbe,
ker je ravnanje s proizvodi v carinskih skladiščih omejeno na določene standardne postopke, navedene v členu 28(4) Uredbe Komisije (EGS) št. 3665/87 [5]; ker je treba vse druge dovoljene načine ravnanja izrecno odobriti za vsak sektor, v katerem so dovoljeni;
ker bi za učinkovitejšo uporabo obstoječih skladiščnih zmogljivosti morali za nekatere proizvode iz sektorja žita in sektorja riža dovoliti skladiščenje več kot ene serije v istem silosu ali skladišču, če partije spadajo v isto tarifno podštevilko nomenklature za nadomestila;
ker zaradi nedvoumne identifikacije žit, pridobljenih z intervencijo, ni dovoljeno njihovo skupno shranjevanje z žiti Skupnosti s prostega trga;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Proizvodi, navedeni v členu 1(a), (b) in (c) Uredbe (EGS) št. 2727/75, proizvodi, ki spadajo v oznaki KN 1102 in 1107, in proizvodi, navedeni v členu 1(a) Uredbe (EGS), št. 1418/76, ki se shranjujejo v razsutem stanju po postopkih za carinska skladišča ali prosto carinske cone zaradi vnaprejšnjega plačila nadomestila skladno z Uredbo Sveta št. 565/80 [6], se lahko poleg tega, da se zanje uporabljajo postopki iz člena 28(4) Uredbe (EGS) št. 3665/87, skladiščijo na isti lokaciji skupaj z drugimi proizvodi iz iste tarifne podštevilke nomenklature za nadomestila in enakih tehničnih značilnosti, ki prav tako izpolnjujejo zahteve za pridobitev izvoznega nadomestila in zanje velja postopek Uredbe (EGS) št. 3665/87 ali Uredbe (EGS) št. 565/80.
Proizvodi, pridobljeni z intervencijo se lahko skladiščijo skupaj le z drugimi proizvodi, pridobljenimi z intervencijo.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se od 1. julija 1992.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 1992

Labels: 3
17